Skoleregler for Sandnes Friskole

## 1) FORMÅL

Skolereglene skal bidra til å fremme læring, trygghet, trivsel, respekt, toleranse og sannferdighet. Reglene skal også bidra til at elevene kan bli gode medmennesker og samfunnsborgere.

## 2) VIRKEOMRÅDE

Skolereglene gjelder i skolens undervisningstid uavhengig av sted. Reglene gjelder også på og skoleturer og ekskursjoner i skolens regi.

Skolereglene er fagplan for sosial læring, grunnlaget for vurdering i orden og oppførsel, og kriteriet for fastsettelse av karakterer i orden og oppførsel. *(Jfr.§ 6-17 i forskrift til Privatskolelova).*

## 3) ELEVENES RETTIGHETER

Elevens beste er skolens grunnleggende hensyn i saker som angår elevene.

Elevene skal møtes med respekt. De skal bli tatt med på råd og vurdering om egen sosial utvikling. Elevene skal få mulighet til å utvikle sine evner og anlegg og lære gode samarbeids- og arbeidsvaner innenfor rammer som fremmer et godt læringsmiljø.

Elevene skal kunne være med å planlegge, gjennomføre og vurdere skolens virksomhet på områder som gjelder skolemiljø, kvalitetsutvikling i opplæringen, og ved endring og fastsetting av skolereglene.

## 4) ORGANISERING AV SKOLEDEMOKRATI

Alle elevene deltar i skoledemokratiet gjennom elevrådet. Elevene på hvert trinn velger representanter til elevrådet. Elevrådet bør ha representanter fra alle klassetrinn. Det bør ikke være mer enn tre representanter fra hver klasse. Elevrådet velger elevrepresentanter til skolestyret. Det kan velges inntil to representanter.

Alle foreldrene er medlem av foreldrerådet. Ved skolestart velger foreldrene på hvert klassetrinn sine representanter til foreldreutvalget, inntil tre representanter fra hvert trinn. Foreldreutvalget velger representanter til skolestyret, inntil to representanter.

## 5) ELEVENS PLIKTER I ORDEN:

## **På Sandnes Friskole vil vi:**

* Ta ansvar for egne verdisaker.
* Ha med hjemmearbeid og nødvendig utstyr (bøker, skrivesaker, utstyr til matematikk, sportsklær m.m.).
* Vise respekt for undervisningen ved å komme forberedt og presis.
* Gjøre arbeid man blir pålagt så godt man kan og til rett tid, og delta aktivt i timene.

**På Sandnes Friskole forstår vi at:**

* Mangelfullt utstyr, skolearbeid, forsentkomming og skulk vil kunne påvirke vurderingsgrunnlaget i orden og berørte fag.

## 6) ELEVENS PLIKTER I OPPFØRSEL:

**På Sandnes Friskole vil vi:**

* Vise respekt for medelever, ansatte og andre i oppførsel, holdning og språk.
* Vise respekt for undervisningen ved å holde ro i timene og behandle utstyr ordentlig.
* Ta godt vare på skolens eiendeler. (Bøker, undervisningsmateriell, datautstyr, inventar og bygninger)
* Bidra til å holde skolens område rent og ryddig.
* Respektere til enhver tid gjeldende friminuttregler.
* Respekter til enhver tid gjeldende klasseregler.

**På Sandnes Friskole forstår vi at:**

* Fusk eller forsøk på fusk på prøver eller innleveringer er forbudt, og vil også påvirke vurderingsgrunnlaget i det aktuelle faget.
* Krenkende adferd som mobbing, psykisk eller fysisk vold, rasisme, diskriminering, trakassering, utestenging og uthenging, også digitalt, er forbudt.
* Tyveri, hærverk, banning og nedsettende språkbruk er forbudt.
* Bruk og oppbevaring av rusmidler som snus, tobakk, alkohol og narkotika er forbudt.
* Redskaper og gjenstander som er ulovlige eller kan forvolde skade forblir hjemme.
* Skolens område kan ikke forlates uten etter avtale.

## 7) ANDRE REGLER:

* Mobiltelefon, smartklokke og andre digitale kommunikasjonsmidler skal som hovedregel ikke brukes i skoletiden. All bruk må være etter avtale med lærer, og i avtalt tidsrom. Digitale hjelpemidler brukes etter avtale med faglærer og kun til de formål skolen har bestemt.
* Elevene leverer inn digitale kommunikasjonsmidler (mobil, smartklokke og lignende) ved skolestart. Skolen sikrer at elevene leverer inn digitale kommunikasjonsmidler ved skolestart.

## 8) SANKSJONER

**Vi vet at brudd på reglene:**

* Kan medføre skriftlig anmerkning. (gjelder ungdomstrinnet)
* Kan medføre telefon eller brev til foresatte.
* Kan medføre samtale med lærer og/eller rektor.
* Kan medføre tilstedeværelse på skolen før eller etter skoletid.
* Kan medføre at elever på ungdomstrinnet mister retten til gå ut av skolens område i storefri.
* Kan medføre at utstyr/gjenstander blir beslaglagt. (f.eks. digitale kommunikasjonsmidler, datamaskin o.l.) Beslaglagte gjenstander blir utlevert etter avtale, normalt ved endt skoledag, eller til foresatte. Ulovlige gjenstander leveres til politiet.
* Kan medføre vaske -, rydde - og reparasjonsarbeid.
* Kan medføre bortvisning/forflytning fra timen etter faglærers avgjørelse.
* Kan for elever på 1.-7.trinn medføre bortvisning i enkelttimer eller for resten av dagen. *(Jfr. Privatskolelova §3–10)*
* Kan for elever på ungdomstrinnet medføre bortvisning i inntil tre dager. *(Jfr. Privatskolelova §3–10)*
* Kan medføre økonomisk erstatning. *(Jfr. Skadeerstatningsloven)*
* Kan medføre anmeldelse til politiet.
* Kan medføre nedsatt karakter i orden/oppførsel.

## 9) ANDRE REGLEMENT/ RUTINER

Følgende er også en del av skolereglene:

* Veileder og rutiner for fraværshåndtering
* Handlingsplan mot krenkende atferd.
* Chromebook hjem-avtale.
* Friminuttregler
* Klasseregler
* Regler bestemt av myndighetene (f.eks. smittevern, eksamen)

## 10) SAKSBEHANDLINGSREGLER

Før det blir tatt avgjørelse om sanksjon som følge av brudd på reglene, skal eleven ha mulighet til å forklare seg muntlig til den som skal ta avgjørelsen. *(Jfr.* *Privatskolelova § 3–10).* Enkeltvedtak kan påklages. (Jfr. Forvaltningsloven kap.6).